ויאדוקט אוסטרליץ

ויאדוקט אוסטרליץ (בצרפתית: Viaduc d'Austerlitz) הוא גשר קשתי עשוי מברזל[דרושה הבהרה] שנבנה בתחילת המאה ה-20, בפריז, מעל נהר הסן עבור קו 5 של המטרו של פריז . שם הגשר מוקדש לניצחון צבא צרפת, בפיקודו של נפוליאון בונפרטה, בקרב אוסטרליץ. הגשר מחבר את תחנת המטרו אוסטרליץ , בגדה השמאלית של הסן (הרובע החמישי של פריז), לתחנת קואי דה לה ראפי בגדה הימנית של הסן (הרובע השנים-עשר של פריז). ההיסטוריה של הגשר ב-1903 החל תכנון גשר הרכבת תחת האיסור, שהטילו רשויות השייט בסן, על הקמת עמודי תמיכה בתוך הנהר. תכנון הגשר נמסר לאדריכל ז'אן-קאמיל פורמיז'ה ועבודת הבנייה נמסרה לחברת הבנייה Societé de Construction de Levallois-Perret מרובע "לבלואה פרט" במערב פריז. לאור מגבלת עמודי התמך תכנן פורמיז'ה גשר בעל קשת אחת (כפולה) לרוחב הסיין כשהמסעה תלוי מקשתות הגשר. אורך הגשר שנבנה הוא 140 מטר, רוחבו 8.5 מטר וגובהו 11 מטר מעל פני הנהר. עם השלמתו ב-1904 היה הגשר בעל המפתח הארוך ביותר בפריז. מסעה הגשר מוחזק על ידי שתי קשתות מקבילות שעוגנו בקצותן על ידי עוגני אבן כבדים בגודל של 18 מטר ‏X‏ 22 מטר עליהם נבנו ארבעה מגדלי אבן בגובה 15 מטר כל אחד. בניית הגשר הסתיימה ב-1904. החיבור בין מסילת הגשר להמשך מסילה היה פשוט לתכנון בגדה השמאלית לכוון תחנת אוסטרליץ והמסילה ממשיכה מהגשר ישירות אל מתחת לאדמה לתחנה. לעומת זאת אופן החיבור של הגשר למסילה בגדה הימנית הוכתב על ידי מבנים היסטוריים שכבר היו קיימים בתקופת בניית הגשר לכן נאלצו המתכננים להטות את המסילה ב-90 מעלות מערבה ובו זמנית להורידה אל מתחת לאדמה. לשם כך נבנתה רמפה ברדיוס של 75 מטר ובשיפוע יורד של כ-40%. ב-1936 חוזק מבנה הגשר כדי להתמודד עם רכבות כבדות יותר. קישוטי הגשר האדריכל שתכנן את הגשר כלל בתכנון תבליטים אומנותיים ממתכת שכללו אלמנטים ימיים כמו דולפינים, צדפים, אצות ועוד. בבסיסי הגשר הוטבעו סמלים הקשורים לפריז. גלריה ביאורים לקריאה נוספת קישורים חיצוניים ויאדוקט אוסטרליץ, באתר structurae.net (בצרפתית) ויאדוקט אוסטרליץ, באתר histoire-en-ligne.com (אורכב) (בצרפתית) ויאדוקט אוסטרליץ, באתר eutouring.com ויאדוקט אוסטרליץ, באתר parisadele.com טיול סביב ויאדוקט אוסטרליץ, סרטון באתר יוטיוב